|  |  |  |
| --- | --- | --- |
|  | **Birgit Holmboe** |  |
| **Fødselsår:** | 1951 |
| **Nationalitet:** | Dansk |
| **Uddannelse:** | Cand Scient i Biologi/Økologi, Københavns Universitet, 1980 – Model for udledning af industrielt spildevand til Nakskov Fjord  Bachelor i Kemi, Matematik og Fysik, 1974  Diplomeksamen i Miljøregulering, 1973  Diplomeksamen i Undervisning 1981  Diplom fra Rambøll Academy 2003-04: Lederen som udvikler |
| **Stilling:**  **Spidskompetancer** | Direktør, Holmboe Consult  Ledelse, systemanalyse, beslutningsredskaber, miljøstrategier, miljøøkonomiske analyser af affaldshåndteringssystemer, livscyklusanalyser samt kvalitetssikring for kommuner, staten og virksomheder |
| **Nøglekvalifikationer:** | Birgit Holmboe har som leder af Videncenter for Affald 2000-2009 og som projektleder i løbet af sin 30 årige karriere stået i spidsen for projekter, der har dækket alle aspekter af projektcyklus fra idéudvikling til konkret implementering og drift. Arbejdsområdet er miljøområdet og i mange tilfælde mere specifikt affaldsområdet, hvor Birgit har udviklet politikker, strategier og gennemført planlægning både i Danmark - i EU landene og i en række lande i Asien og Afrika.  Flere strategiske og analytiske opgaver vedr. det danske affaldssystem er relevante at nævne. Af eksempler skal nævnes udviklingen af ISAG - Informationssystem for Affald og Genanvendelse, som fungerede som det nationale dataudvekslingssystem i mere end 15 år, således at relevante data kunne leveres til myndigheder og politikere. Derefter var Birgit projektleder på udvikling af koncept for fremtidens affaldsdataregistreringssystem i 2003/04. Af andre projekter skal nævnes udvikling af nyt koncept til regelforenkling på affaldsområdet 2003/04 samt opgaver for staten vedr. livscyklusvurdering af enkeltaffaldsfraktioner. Birgit har fungeret som rådgiver for adskillige kommuner i forbindelse med planlægning og administration af affaldshåndteringen, senest i forbindelse med regulativudarbejdelse og gebyrfastsættelse.  Birgit har som leder af afdelingen i Rambøll stået for driften Videncenter for Affald gennem en 9 årig periode, har gennem årene sikret at faglig opdateret viden blev formidlet til de professionelle aktører og til pressen. Rådet for Bæredygtig Erhvervsudvikling valgte fra starten at knytte Birgit til Rådets arbejde, som ressourceperson – og af særlig betydning for denne opgave – har Birgit stået i spidsen for udvikling af et koncept for livscyklusbaseret klimadeklaration for industriens produkter. Birgit har analyseret det danske affaldssystem i mange sammenhænge, bl.a. i forbindelse med FRI’s State of the Nation rapport, der udkom for et par år siden.  Ved starten af 2011 dannede Birgit sin egen rådgivningsvirksomhed Holmboe Consult. Senest har Birgit analyseret forskellige muligheder indsamlingssystem for dagrenovation i den nye bæredygtige bydel Nordhavn for By & Havn. Birgit indgår i Strategisk Forskningsråd for Energi & Miljø’s store forskningsprojekt TOPWASTE, der i perioden 2011-2015 skal udvikle værktøjer på affalds- og energiområdet  Derudover arbejder Birgit på Samsø Energiakademi, med udvikling af øen som dansk udstillingsvindue for en bæredygtig energi- og materialeressourceudvikling. | |
| **Ansættelser:** |  | |
| Periode: 1982 – 87  Periode 1987-2010  Periode 2011- | Hovedstadsrådet  Sektionsleder for affald i det nu nedlagt Hovedstadsråd – planmyndigheden for Københavnsområdet  Rambøll Danmark A/S afdelingsleder og chefrådgiver samt projektdirektør på en række større udredningsprojekter  Holmboe Consult og Samsø Energiakademi | |
| Der henvises i øvrigt til Birgit Holmboe’s fulde CV, som kan rekvireres hvis dette ønskes. | | |